צבי יחזקאלי

צבי (צביקה) יחזקאלי (נולד בט"ו באב ה'תש"ל, 17 באוגוסט 1970) הוא עיתונאי ישראלי, פרשן לענייני ערבים ומגיש תוכנית בחדשות I24, עד ליוני 2024 שימש כראש הדסק לענייני ערבים של "חדשות 13". יחזקאלי נולד בירושלים, להורים שעלו לישראל מעיראק. הוא הבן הבכור ויש לו עוד שתי אחיות צעירות ממנו. אביו היה בעל חברה למכוניות גרירה, ואימו עבדה במשרד החברה. את שירותו הצבאי עשה ביחידת מורן. לאחר שחרורו מצה"ל, עבד כמאבטח שב"כ במשך שבע שנים בשגרירויות ישראל בחו"ל ובטיסות ובמקביל, למד בבית הספר לתקשורת ועיתונאות "כותרת" באוניברסיטת תל אביב. הוא החל להתעניין באסלאם אחרי שצפה ביצחק רבין לוחץ את ידו של יאסר ערפאת (במהלך החתימה על הסכמי אוסלו ב-13 בספטמבר 1993) והחליט שהוא רוצה להבין את הסיפור של העולם הערבי. במהלך לימודיו ב"כותרת", יצא צה"ל מן הערים הפלסטיניות ביהודה ושומרון ולכן נאסר על החיילים ששירתו בגלי צה"ל להיכנס אליהן. אחד המורים של יחזקאלי הודיע לו שבגלי צה"ל מחפשים אזרח שימלא את תפקיד הכתב לענייני השטחים, והוא התקבל לתפקיד. בנוסף, עבד בערוץ הראשון של הטלוויזיה, שם הכין כתבות מגזין ל"יומן". במסגרת עבודתו בשב"כ, היה בין מאבטחיו של שמעון פרס לאחר רצח רבין למשך שלושה חודשים. עם סיום עבודתו בשב"כ ותחילת העבודה בגל"צ, החל ללמוד באוניברסיטה העברית בירושלים, במסגרת משולבת בין החוגים לתקשורת ולימודי המזרח התיכון. אז למד לראשונה את השפה הערבית. בהמשך, סיים יחזקאלי תואר שני בחוג למזרח התיכון. ב-1997, לקראת סיום התואר הראשון, עבר לחצי שנה בחברון, ומשם עבר לג'נין, כדי להבין טוב יותר את השפה והתרבות הערבית. בשנת 2002, כאשר הוקם ערוץ 10, הצטרף ל"חדשות 10" כראש הדסק לענייני ערבים. במסגרת התוכנית "לונדון את קירשנבאום" ששודרה בערוץ, הגיש יחזקאלי פינה על "העולם הערבי", שבה הוא הביא סיפורים מהמזרח התיכון וארצות ערב בפרט. סגנון סיקורו את העולם הערבי שונה מזה של פרשנים ותיקים יותר. בקיץ 2007 הושעה יחזקאלי למספר חודשים מ"חדשות 10" לאחר שהציע את מועמדותו להחליף את גדי סוקניק בחדשות ערוץ 2. בנובמבר 2007 חזר לשדר ב"חדשות 10". בין השנים 2009–2010 הגיש בערוץ 10 את התוכנית "חבר לנפש" יחד עם הרב ארז משה דורון. בשנים 2012–2013 הגיש בגלי צה"ל מדי יום ראשון את "ציפורי לילה שקופות", מסע אל הנפש בהתבוננות יהודית מקורית, יחד עם גידי דבוש, מוזיקאי ומטפל בנפש. בשנת 2014 החל להגיש את תוכנית הראיונות "נקודה טובה" העוסקת ביהדות ורוחניות בערוץ 20. אחרי מות אהוביה סנדק, "נער גבעות" שנהרג בהתנגשות רכב משטרה ברכבו בדצמבר 2020, החל יחזקאלי לפרסם, מדי שבוע, סרטון בנושא התנ"ך כחלק מ"מיזם רוח דוד". בראשית שנת 2021 הקים יחזקאלי את עמותת "עוצרים את הג'יהאד העולמי" עם גלעד אך, מנכ"ל עמותת "עד כאן". שתי העמותות אף חולקות את אותם משרדים, ויחזקאלי שיתף פעולה עם "עד כאן" ופרסם חומרים שאסף הארגון בסדרת הכתבות "פאודה גרסת המציאות" ששודרו בחדשות 13 מבלי שציין את הקשר שלו לארגון. בעקבות הביקורת שנמתחה עליו פורסמה תגובת חדשות 13 ולפיה לא היה נדרש גילוי נאות. ספג ביקורת אחרי שעודד רצח עם כשטען שצה"ל היה צריך לרצוח 100 אלף עזתים כנקמה אחרי מתקפת הפתע על ישראל (2023) באפריל 2024 פורסם שיחזקאלי החליט לפרוש מרשת 13 ולהצטרף לערוץ החדשות i24NEWS כפרשן הבכיר של הערוץ ומגיש תוכנית מרכזית. בריאיון שנתן נימק את החלטתו בין השאר כי "זו סביבה שנהייתה פחות נוחה עם השנים, בטח במלחמה. הייתי רוצה להיות במקום שיותר מחזק את החיילים. הגעתי למצב שאני כבר לא מאיר במקום, שאין לי אפקט בכוח שלי ואני צריך לעבור למקום אחר". ביולי 2024 הוציא את הספר הביכורים שלו "אמרתי לכם. זה ג'יהאד" בו הוא כותב על שלושים שנות סיקור מאוסלו ועד השבעה באוקטובר. וספר הילדים הנקרא "השקט שלפני המבול" ומדובר בספר ראשון מתוך סדרת ספרי ילדים על מאורעות ה-7 באוקטובר. לצד עיסוקו כעיתונאי, עוסק יחזקאלי גם במתן הרצאות. בשנת 2012 שודרה בערוץ 10 הסדרה הדוקומנטרית "אללה אסלאם", שיצר וביים דוד דרעי. בארבעת פרקי הסדרה, התחזה יחזקאלי למוסלמי המשוטט במדינות אירופה וסיקר את תופעת האסלאמיזציה של אירופה דרך ראיונות של מוסלמים תושבי אותן מדינות. הסדרה הוצגה בפסטיבל הקולנוע ירושלים, שם הוקרנה לראשונה, תחת השם: "החצר האחורית של אירופה". הסדרה זכתה לכ-20% רייטינג. בשנת 2014, לאור עלייתה של המדינה האסלאמית במזרח התיכון, יצא יחזקאלי למסע עיתונאי נוסף באירופה ובישראל, שהוליד סדרת כתבות בשם "איום דאעש", כדי להתחקות אחר גורם המשיכה של הארגון הרצחני המתבטא בהתגייסות של צעירים מוסלמים מאירופה למלחמה לצד המדינה האסלאמית בסוריה ובעיראק. יחזקאלי המשיך לסקור את ארגון המדינה האסלאמית: ב-2015 יצא סרטו "היג'רה" (ייד'), ב-2016 יצאה סדרת הכתבות "דאעש: הדור הבא" וב-2017 שודרה סדרת הכתבות "וידויים מדאע"ש". מ-30 בינואר עד 6 במרץ 2018 שודרה הסדרה "בזהות בדויה", בת שישה פרקים, שבה יחזקאלי "מסתערב" בדמות של שייח' מוסלמי, ח'אלד אבו סאלם, עם הכינוי אבו חמזה. הוא חודר לתוך ארגוני האחים המוסלמים בצרפת, גרמניה, טורקיה וארצות הברית, על מנת לגלות את מטרתו של האסלאם הקיצוני, שאינו פועל באופן אלים, אלא באמצעות ה"דעוה" – קירוב אנשים לא-מוסלמים לאסלאם באמצעים לא אלימים (בעיקרם תעמולה שקרית), כדי להשליט את האסלאם על כל העולם. באוקטובר 2022 פרסם ברשת 13 סדרת דוקו-דרמה בשם "שתולה" בת חמישה פרקים, החושפת תיעוד אותנטי על המתרחש מאחורי הקלעים של ארגוני זכויות האדם הפועלים ברשות הפלסטינית, ומציגה כיצד נערכת המלחמה התודעתית שלהם נגד ישראל, על ידי שתולה שוודית המתערה בארגונים הפלסטיניים ובהם ארגון הטרור חמאס. באפריל 2024 הודיע יחזקאלי על פרישתו מערוץ 13 והצטרפותו לערוץ i24NEWS, שם משמש כפרשן לענייני ערבים ומגיש במוצאי שבת את תוכנית "הערביסטים" לסיקור העולם הערבי בדגש על המזרח התיכון. ב-28 במרץ 2008 נישא למיטל כהן, שעבדה כפרסומאית עד שחזרה בתשובה. יחד עם מיטל, התקרב יחזקאלי למסורת היהודית ולהגותו של רבי נחמן מברסלב, וחזר בתשובה. הוא מגדיר עצמו כאדם דתי. יחזקאלי חזר בתשובה בעקבות מפגשיו הטעונים עם הפלסטינים ובעיקר עם המחבל זכריא זביידי. אחד מביקוריו אצל זביידי בג'נין התרחש לאחר חיסול של סגנו של זביידי. המחבלים החליטו להרוג את העיתונאי הישראלי הראשון שיפגשו בו. יחזקאלי ניצל מרצח לאחר שזביידי ירה לעברו. בני הזוג מתגוררים בבת עין שבגוש עציון, ולהם שמונה ילדים. מדיה וקבצים בנושא צבי יחזקאלי בוויקישיתוף צבי יחזקאלי, ברשת החברתית פייסבוק צבי יחזקאלי, ברשת החברתית אינסטגרם צבי יחזקאלי, במיזם "אישים" לתיעוד היצירה הישראלית צבי יחזקאלי, במסד הנתונים הקולנועיים IMDb (באנגלית) צבי יחזקאלי, באתר חדשות 13 צבי יחזקאלי, ברשת החברתית אינסטגרם סרטונים בערוץ של צבי יחזקאלי, באתר יוטיוב ראיונות רותה קופפר, נסראללה ואני, באתר הארץ, 25 ביולי 2006 הדס בשן, הוא ניצח, באתר ynet, 23 באוגוסט 2006 ניר גונטז', יחזקאלי עובר ערוץ, באתר nrg‏, 17 באוגוסט 2007 גוני נוי, "לומד להיות אבא": בגובה העיניים עם צבי יחזקאלי, באתר nrg‏, 30 בנובמבר 2011 רבקי גולדפינגר, עם ציצית בלב המסגד, באתר ערוץ 7, 10 באוקטובר 2014 רחלי מלק בודה, "למרות שחזרתי בתשובה, אני לא חביב המגזר", באתר nrg‏, 9 באפריל 2015 ערן סויסה, המפיק שלי אמר לי: זהו, נגמר הסיפור שלנו. ישימו אותנו בכלא הטורקי, ואף אחד לא יוציא אותנו מפה", באתר ישראל היום, 25 בינואר 2018 רז שכניק, "זכריה זביידי ירה מעל הראש שלי ואמר, 'אמרתי לך לא לבוא לפה'. תהליך החזרה בתשובה שלי התחיל ממנו", באתר "ידיעות אחרונות", 5 במרץ 2018 דביר עמר, חיוביים לקורונה, באתר ערוץ 7, 20 בספטמבר 2021 ערן סויסה, "אם נהיה מדינה מכאיבה וקשה כלפי מי שפוגע בה – גם הנגב יתיישר", באתר ישראל היום, 18 בנובמבר 2021 ביקורות סבסטיאן בן־דניאל, בשגרה הפרשנות של יחזקאלי מיותרת. במלחמה היא מסכנת חיים, באתר הארץ, 20 בדצמבר 2023 מורן שריר, "יש לנו את המוסר שלנו!" רשמים מסיבוב ההופעות המיסיונרי של צבי יחזקאלי, באתר הארץ, 28 באוגוסט 2024 עופרה רודנר, ספר הקומיקס של צבי יחזקאלי מסמל את בור התחתיות שאליו הידרדרנו, באתר הארץ, 3 בספטמבר 2024 סרטונים צבי יחזקאלי בסיפור אישי מרתק, סרטון באתר יוטיוב (אורך: 43:12) ♾️ סיפור חוזר – פרק 1 – אורח: צבי יחזקאלי, סרטון בערוץ "עיתון משפחה", באתר יוטיוב (אורך: 50:26) ערן סויסה, In 10 years, the Muslim Brotherhood will dictate the tone, www.israelhayom.com, ‏26 ינואר 2018 צבי יחזקאלי: ככה הרבי נחמן היה רוצה אותי, באתר ynet, 16 בספטמבר 2013 רז שכניק, פינג-פונג, ידיעות אחרונות, מוסף 7 לילות, 9 במרץ 2018 יעל גאוני, ‏חוצה את הקווים? בערוץ 10 לא מחפשים בינתיים מחליף לצבי יחזקאלי, באתר גלובס, 7 באוגוסט 2007 עוצרים את הג'יהאד העולמי (ע"ר), באתר גיידסטאר, אתר העמותות של ישראל רפאלה גויכמן, "פאודה גרסת המציאות" והגילוי הנאות שנעדר מהתחקיר של צבי יחזקאלי, באתר TheMarker‏, 3 באוגוסט 2021 נתי טוקר, המשוואה של צבי יחזקאלי: להרוג 100 אלף, להרוויח 20 אלף, באתר TheMarker‏, 20 בדצמבר 2023 צבי יחזקאלי מצטרף ל-i24NEWS, באתר ערוץ 7, ‏20 באפריל 2024 לאחר 22 שנה צבי יחזקאלי עזב את חדשות 13 "הייתי לבד", באתר גלי ישראל, ‏16/5/24 צבי יחזקאלי משיק ספר ביכורים וספר ילדים, באתר ערוץ 7, 10 ביולי 2024 עדי דברת, יסמין גואטה, עד 20 אלף שקל להרצאה: עיתונאי המלחמה עושים קופה. השיאן – קושמרו, באתר TheMarker‏, 19 בדצמבר 2023 שוקי טאוסיג, העיתונאים צבי יחזקאלי ועמית סגל מקבלים תשלום מהמשרד לביטחון לאומי, באתר העין השביעית, 21 ביוני 2024 רועי ברק, ‏רייטינג: 19.2% ל"אללה איסלאם" של צבי יחזקאלי בערוץ 10, באתר גלובס, 13 בספטמבר 2012 צבי יחזקאלי, דאע"ש הדור הבא: הילדים של המדינה האסלאמית, באתר חדשות 13 (לשעבר ערוץ עשר), 28 ביולי 2016 צבי יחזקאלי: "הרגשתי חובה להציג לאן האסלאם צועד בעתיד", באתר מעריב אונליין, 30 בינואר 2018 דוד ורטהיים, ‏"חומר נפץ": צביקה יחזקאלי על הסדרה החדשה "שתולה", באתר מעריב אונליין, 23 באוקטובר 2022 גלית חתן, ‏"שליחות חדשה": צבי יחזקאלי עוזב את רשת 13 ומצטרף ל-i24NEWS, באתר גלובס, 30 באפריל 2024 רחלי מלק-בודה, חזון יחזקאלי, המגזין "מוצש" של מקור ראשון, 3 באפריל 2015 אלי רוטמן, ‏ההצגה של "המחזיר בתשובה" זכריה זביידי, באתר כיכר השבת, 20 במאי 2019 ערן סויסה, ילד שישי לצבי יחזקאלי, באתר ישראל היום, 8 ביולי 2018